



[image: CD COLOR 2016 ]
Parlamentul României
Camera Deputaţilor
	Comisia pentru muncă şi protecţie socială

	
	Comisia pentru sănătate şi familie


	Nr. 4c-9/1209
	
	Nr. 4c-10/478



Bucureşti, 12 octombrie 2021



Către
BIROUL PERMANENT AL CAMEREI DEPUTAŢILOR




Vă înaintăm, alăturat, raportul comun asupra propunerii legislative pentru completarea art.87 din Legea nr.448/2006 privind protecţia şi promovarea drepturilor persoanelor cu handicap, trimisă Comisiei pentru muncă şi protecţie socială şi Comisiei pentru sănătate și familie, cu adresa nr. Plx 496/2017 din 27 noiembrie 2017, pentru dezbatere şi examinare pe fond.



    PREŞEDINTE, 				PREŞEDINTE,

Oana Silvia Țoiu			       Dr.Nelu Tătaru

RAPORT   COMUN
asupra propunerii legislative pentru completarea art.87 din Legea nr.448/2006 privind protecţia şi promovarea drepturilor persoanelor cu handicap




În temeiul art.95 din Regulamentul Camerei Deputaţilor, republicat, Comisia pentru muncă şi protecţie socială şi Comisia pentru sănătate și familie, au fost sesizate, prin adresa nr. Plx 496/2017 din 27 noiembrie 2017, cu dezbaterea pe fond, a propunerii legislative pentru completarea art.87 din Legea nr.448/2006 privind protecţia şi promovarea drepturilor persoanelor cu handicap.

Propunerea legislativă are ca obiect de reglementare completarea art.87 din Legea nr.448/2006 cu un nou alineat, alin. (12), în vederea stabilirii unui tratament corespunzător pentru persoanele încadrate în grad de handicap. Astfel, pentru persoanele cu handicap, pentru care comisia de evaluare a stabilit anterior încadrarea în gradul de handicap grav, reevaluarea periodică se poate face la domiciliul persoanei, la cererea acesteia sau a reprezentantului ei legal. Comisia de evaluare se deplasează la domiciliul persoanei după o prealabilă programare și informare a acesteia cu privire la data și ora efectuării evaluării periodice.


La întocmirea prezentului raport comun, Comisiile au avut în vedere:
1. avizul favorabil al Consiliului Legislativ (nr.447/12.06.2017)
1. avizul negativ al Comisiei pentru drepturile omului, culte şi problemele minorităţilor naţionale (nr.4c/5/557/06.12.2017)
1. avizul favorabil al Comisiei pentru egalitatea de şanse pentru femei şi bărbaţi (nr.4c/17/18/5.02.2018).

Propunerea legislativă a fost respinsă de Senat în şedinţa din 20 noiembrie 2017.

În conformitate cu prevederile Regulamentului Camerei Deputaţilor, republicat, Comisiile au dezbătut inițiativa legislativă în şedinţe separate. 

Membrii Comisiei pentru muncă şi protecţie socială au dezbătut inițiativa legislativă în şedinţa din 20 aprilie 2021 şi au hotărât, cu majoritate de voturi (o abţinere), aprobarea propunerii legislative cu amendamente.
La lucrările comisiei şi-au înregistrat prezenţa 21 de deputaţi, din totalul de 21 de membri ai comisiei.
La dezbateri a participat, în conformitate cu prevederile art.55 şi 56 din Regulamentul Camerei Deputaţilor, republicat, domnul Vass Levente, secretar de stat în cadrul Ministerului Sănătății.

Membrii Comisiei pentru sănătate și familie au dezbătut inițiativa legislativă în şedinţa din 12 octombrie 2021 şi au hotărât, cu unanimitate de voturi, aprobarea propunerii legislative cu amendamente.
La lucrările comisiei şi-au înregistrat prezenţa deputaţii, membri ai comisiei, conform listei de prezenţă.
[bookmark: _GoBack]
Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României şi ale art.91 din Regulamentul Camerei Deputaţilor, republicat, cu modificările şi completările ulterioare.





În urma finalizării dezbaterilor, cele două Comisii propun Plenului Camerei Deputaţilor adoptarea propunerii legislative pentru completarea art.87 din Legea nr.448/2006 privind protecţia şi promovarea drepturilor persoanelor cu handicap cu amendamente, redate în anexa care face parte integrantă din prezentul raport comun.





	PREŞEDINTE,				  PREŞEDINTE,

     Oana Silvia Țoiu			        Dr.Nelu Tătaru




      SECRETAR,			                   SECRETAR,

    Eugen Neaţă   				Liviu Ioan Balint





























Șef birou Lidia Vlădescu	

Întocmit,
[bookmark: OLE_LINK1][bookmark: OLE_LINK2]Consilier parlamentar Sorina Szabo	                                          Consilier parlamentar Cristina Bologan

Anexa

Amendamente admise
În urma dezbaterilor, Comisiile propun adoptarea propunerii legislative cu următoarele amendamente:


	Nr. crt.
	Text inițiativă legislativă
Plx 496/2017
	Text propus de Comisii
(autor amendament)
	Motivare

	1. 
	
Titlul legii

Lege pentru completarea art.87 din Legea nr.448/2006 privind protecţia şi promovarea drepturilor persoanelor cu handicap


	
Nemodificat
	

	2. 
	
Articol unic: Articolul 87 din Legea pentru completarea art. 87 din Legea nr. 448/2006 privind protecţia şi promovarea drepturilor persoanelor cu handicap, republicată în Monitorul Oficial al României, partea I, nr. 1 din 3 ianuarie 2008, cu modificările și completările ulterioare, se completează și va avea următorul cuprins:


	
Articol unic. – La articolul 87 din Legea nr. 448/2006 privind protecţia şi promovarea drepturilor persoanelor cu handicap, republicată în Monitorul Oficial al României, Partea I, nr. 1 din 3 ianuarie 2008, cu modificările și completările ulterioare, după alineatul (11) se introduce un nou alineat, alin.(12), cu următorul cuprins:

Autori: deputați Oana-Silvia Țoiu și Mara Calista
          Membrii comisiilor




	
Pentru respectarea normelor de tehnică legislativă.

	3. 
	
1. După alin. (11) se introduce un nou alin. (12) cu următorul cuprins:

	
Se elimină.

Autori: deputați Oana-Silvia Țoiu și Mara Calista
           Membrii comisiilor
	
Pentru respectarea normelor de tehnică legislativă, întrucât a fost reformulat textul articolului unic.


	4. 
	
(12) Persoanele cu handicap pentru care comisia de evaluare a stabilit anterior încadrarea în gradele de handicap accentuat și grav, cu excepția celor prevăzute la alin.(11), reevaluarea periodică se face la domiciliul persoanei. Comisia de evaluare se deplasează la domiciliul acesteia după o prealabilă programare și informare a persoanei cu privire la ora și data efectuării evaluării periodice. 
	
”(12) Pentru persoanele cu handicap, pentru care comisia de evaluare a stabilit anterior încadrarea în gradul de handicap grav, cu excepția celor prevăzute la alin.(11), reevaluarea periodică se poate face la domiciliul persoanei, la cererea acesteia ori a reprezentantului său legal. Comisia de evaluare se deplasează la domiciliul persoanei după o prealabilă programare și informare a acesteia cu privire la data și ora efectuării evaluării periodice.”

Autori: deputați Oana-Silvia Țoiu și Mara Calista
         Membrii comisiilor

	
Textul trebuie să se refere numai la persoanele cu handicap grav, precum și existenţa solicitării acestora de a fi reevaluate la domiciliu, în situația în care aceste persoane se află în imposibilitatea deplasării la comisia de evaluare.

